user
Waxaad sheegtaa cuntooyinka miisaanka dhima iyo talooyin muhiim ah?


assistant
Dunida maanta oo waxa ugu badan ee caafimaad ahaan laga cawdaa uu yahay korodhka miisaanka oo la socda qaab nololeedka casriga ah iyo caadooyin cunto qaadasho oo aad loo isticmaalo ayaa ay khubaradu si joogto ah u soo jeediyeen farsamooyin iyo qaab nololeedyo kala duwan oo ay ku talinayaan in uu raaco ruuxa doonaya in uu miisaanka dhimo.

Qormadan oo aynu ka soo xiganay Shabakadda Al-Carabiya ayaa Dr. Liza Sason oo ah bare-sare oo jaamacadda New York ka dhigta culuumta nafaqada, waxa soo jeedinaysaa talooyin dhinaca cuntada la xidhiidha oo qofka ka caawinaya iin uu miisaanka dhimo, isla markaana ilaashado miisaanka saxda ah ee caafimaad ahaan ku haboon:

1. Cuntada aad jeceshay:

Dadka qaar ayaa aaminsan in qofka miisaanka dhimaya laga rabo in uu cuntada aanu nafsadda u ahayn uu cuno, laakiin dhakhaatiir baadhitaanno cilmiya ku sameeyey ayaa ogaaday in qofka oo cuna cuntada uu xiisaynayaa ay ku abuurto farxad, taasina ay ka caawinayso in miisaanka dheeraadka ahi ka dhaco. Sason waxa ay tidhi, “Haddii aad marto nidaam ah in aad cunto cunto aanad jeclayn, natiijadu waa in aad fashilmayso”

2. Xaddiga aad cunayso:

Xaddiga cunto iyo inta uu le’eg yahay bilaaydhka aad wax ku cunaysaa waxa ay ka mid yihiin aasaaska nafsiga ah ee ay tahay in qofku uu raaco marka u udoonayo in uu miisaanka dhimo. Waxaa waajib ku ah in uu bilaydh yar wax ku ruto si nafsiyan aanu u qawadin, cunto dheregga uun bi’isana uu cuno xilli-cunto oo kasta.

3. Ha isku kallifin in aad hudheel cunto tagto:

Inteenna badani waxa aynu jecel nahay cuntada hudheellada oo lagu yaqaanno, dhadhan wacan, xaddi badni iyo dufan badnaan, waxa aanay taasi keenaysaa in qofku uu cunto inta caadiga ah ka badan cuno.

Khubaradu waxa ay ku talinayaan ruuxa miisaan dhimis ku jiraa in aanu cunin cunto ka badan inta sacabkiisu qaadi karo. Waayo intaas ayaa ku filan in ay jidhka siiso tamarta iyo Kalaris ka ay u baahan tahay. Ruuxa miisaan dhimista ku jira waxaa u fiican in uu cuntada guriga cuno si uu u xakamayn karo dufanka iyo macaanka lagu darayo.
Cuntada leh ganka iyo barootiinta:

Cuntooyinka ganka iyo barootiinta badan lihi waxa ay sababaan in qofku uu dhaqso u dhargo, muddo ugu yarana 5 saac ahna aanu gaajo dareemin. Sida ay Dr. Sason sheegaysana cuntooyinka qaar barootiintooda ama gankoodu waxa uu ku xidhan yahay kolba sida loo sameeyo, tusaale ahaan baradhada shiilan lagama dhargo, waana ay dufan badan tahay, halka baradhada karsan ay gan badan leedahay, dhaqsana looga dhergo.

Cuntada u diyaarsan qaabka loo yaqaanno miisaan ridista Badda 4.Sirtu waa Biyaha:

Iska jir in cunista cuntada aad la sugto illaa aad gaajoonayso, wayo haddii aad gaajooto cunto badan ayaa aad cunaysaa. Sida ugu fiican ee aad gaajada u yarayn karto si aanad cunto badan u cunin, waa in aad cabto illaa litir badhkii oo biyo ah cuntada ka hor. Waayo litir badhkii oo biyo ah oo aad soddon daqiiqo cuntada ka horreysiisaa, waxa ay caawisaa in miisaanku dhaco.

Hurdo kugu filan seexo:

Sida ay caddeeyeen khubaro caafimaad iyo culimi ku xeeldheer cilminafsigu, qofka oo habeenkii waqti aad u dambeeya seexdaa, subaxdiina goor hore toosa, ama qofka oo seexda saacado ka yar intii uu jidhkiisu u baahnaa, waxa ay keentaa cirweyni iyo in qofku uu gaajoodo, waxa aanay taasi keenaysaa in dufan badani jidhkiisa galo iyo in miisaankiisu aad u kordho.

Midhitereeniyaanka:

Waa cunto samayskeeda ay ku jiraan, Saliid Saytuun, Shumburo, Saladhyo, Tamaandho, Khiyaar iyo khudraddo kala duwan. Waxaana la aaminsan yahay in cuntooyinka walxan ka samaysani ay yareeyaan khatarta wadne xanuunka, una fiican yihiin xoojinta xusuusta, isla markaana ay yareeyaan u nuglaanshiyaha kansarka naaska ku dhaca.